Total War: Warhammer II

Total War: Warhammer II () — „Total War“-ის სერიის რიგით მეთერთმეტე სტრატეგიული თამაში და რიგით მეორე დაგეგმილი Warhammer-ის ტრილოგიაში. მოქმედება მიმდინარეობს Games Workshop-ის კუთვნილი ფენტეზი „Warhammer Fantasy Battles“-ის სამყაროში. შექმნილია Creative Assembly-ს და გამოქვეყნებულია Sega-ის მიერ 2017 წელს.

 გეიმპლეი 
პირველ თამაშთან შედარებით ძირითადი განსხვავებები არის თითოეული ფრაქციის უნიკალური თვისებების რაოდენობის ზრდაში და კოლონიზაციის მექანიკის უმნიშვნელო ცვლილებაში. ასევე, წინამორბედისგან განსხვავებით, ყოველი ახალი ლეგენდარული ლორდი წარმოადგენს თავის საკუთარ ფრაქციას (მაგალითად, თუ ადამიანთა იმპერიაზე თამაშისას დანარჩენი ლეგენდარული ლორდები სათადარიგოები ხდებოდნენ, უზენაეს ელფებზე თამაშისას ყოველი ლეგენდარული ლორდი საკუთარ ფრაქციას მეთაურობს)  ყოველ ახალ ფრაქციას სტრატეგიულ რუკაზე გაუჩნდა უნიკალური დამახასიათებელი რესურსი და ოთხი რიტუალი. იმავდროულად გაქრა შეზღუდვა დასახლებების დაკავებაზე ფრაქციების მიხედვით — ყველა ფრაქციას (ურდოს მექანიკის მქონეს გარდა) შეუძლია ნებისმიერი დასახლების დაკავება, მაგრამ მათთან დაკავშირებული მახასიათებლები (გადასახადი, წესრიგი, მოსახლეობის ზრდა, მშენებლობის ფასი და ხანგრძლივობა) იცვლება ჰავის მიხედვით. ყოველი ფრაქციისთვის დამახასიათებელია შესაფერისი, შეუფერებელი და აუტანელი ჰავა. რუკაზე არსებობს ჰავის შემდეგი ტიპები: ზომიერი, კუნძული, სავანა, მთები, უდაბნო, ჯუნგლები, ყინულოვანი მიწები, უნაყოფო მიწები, ქაოსის ნაოხარი მიწები და ჯადოსნური ტყე.

შესამჩნევად გაიზარდა მაგიის მნიშვნელობა და ძალა ყოველი მხარისთვის. ჯადოქრები მეორე თამაშში ბევრად ძლიერები და მნიშვნელოვნები არიან პირველთან შედარებით. ასევე დაემატა სიბილწის მესამე სახე — სკავენური, — რომელიც იმავდროულად ვნებს სკავენთა ქალაქებში დამყარებულ წესრიგს.

რუკა მოიცავს დიადი ოკეანის მიმდებარე კონტინენტებს — ულთუანს, სამხრეთმიწეთს, ნაგაროთს და ლასტრიას (ადგილობრივი ატლანტის ოკეანე, მითური ატლანტიდა, აფრიკა, ჩრდილოეთ ამერიკა და სამხრეთ ამერიკა, შესაბამისად)

თამაშში გათვალისწინებულია მხოლოდ ორი კამპანია: სიუჟეტური „გრიგალის გული“ და, დისკზე პირველი თამაშის არსებობის შემთხვევაში, „მოკვდავთა იმპერიები“ გაერთიანებულ რუკაზე, სადაც ერთდროულად ხელმისაწვდომია პირველი და მეორე თამაშების ფრაქციები.

 სიუჟეტი 
პირველი თამაშისგან განსხვავებით, სადაც სტრატეგიულ რუკაზე კამპანიის ძირითადი არსი იყო უბრალო მსოფლიო დომინირების მოპოვება, მეორეში სტრატეგიულ რუკაზე ვითარდება სიუჟეტური კამპანია „გრიგალის გული“. სიუჟეტის მიხედვით, ცაში კვლავ გამოჩნდა ორკუდიანი კომეტა — დიადი მოვლენების მაუწყებელი. მაგრამ, ამჯერად კომეტის გამოჩენამ დაასუსტა ულთუანის დიადი გრიგალი — ჯადოსნური მორევი, რომელიც შთანთქავს პოლუსებიდან მომავალი ჯადოსნური ქარების ნაკადებს და არ აძლევს ქაოსის დემონებს მოკვდავთა სამყაროში განსხეულების საშუალებას. ეს მოვლენა იწყებს ოთხმხრივ „შეიარაღების რბოლას“ უზენაეს ელფებს, კაცხვლიკებს, ბნელ ელფებსა და სკავენებს შორის.

იმავდროულად, კომეტის გამოჩენას და გრიგალის დასუსტებას დიადი ოკეანის სხვა რეგიონებშიც მოჰყვა საკუთარი შედეგები. სამხრეთმიწეთში, ძველი ნეჰეკჰარის უდაბნოში, კომეტის გამოჩენამ გააღვიძა ნაგაშის შავი პირამიდა, რითაც მიიქცია სამარხთა მეფეების ყურადღება: საძულველი მთავარნეკრომანტის საიდუმლო ცოდნის დაუფლებას ყოველი ნატრობს, ერთის გარდა — არხან შავბნელის მიზანი თავად ნაგაშის იმქვეყნიდან დაბრუნებაა. ისინი ცდილობენ ნაგაშის დაკარგული წიგნების პოვნას, რომ გახსნან შავი პირამიდა და დაეპატრონონ მის საიდუმლოებებს. ასევე, გრიგალის სიმტკიცის დარღვევამ გააღვიძა დიადი ოკეანის სიღრმეში მობინადრე ამანარი — ულთუანის დამცველი უზარმაზარი ზღვის გველეშაპი, რომელიც მეკობრეთა მოქიშპე ძლევამოსილი კავშირების სანუკვარი სამიზნე გახდა მსოფლიო ოკეანეებზე მბრძანებლობის მოსაპოვებლად.

კამპანიის დასასრული დამოკიდებულია გამარჯვებული ფრაქციის სახეზე:
 უზენაესი ელფები: გრიგალი მშვიდდება და აღიდგენს წინანდელ ძალას;
 ხვლიკხალხი: გრიგალი მშვიდდება და ძლიერდება აღდგენილი გეომანტური ქსელის ენერგიით. ამიერიდან მისი მცველები ცივსისხლიანები არიან, იწყება უძველესთა დიადი გეგმის აღსრულების შემდეგი ეტაპი — მსოფლიოს განწმენდა;
 ბნელი ელფები: მალეკითი შედის გრიგალში და შთანთქავს მაგიური ქარების ენერგიებს. იგი ღმერთებივით ძლევამოსილი ხდება;
 სკავენები: სკავენთა შემზარავი ღმერთი, დიადი რქოსანი ვირთხა, გრიგალიდან გამოდის მოკვდავთა სამყაროში. მავნებელთა ურიცხვი არმიები მსოფლიოს დაპყრობას იწყებს.

სამარხთა მეფეებს, ვამპირ მეკობრეებს, მარშალმონადირის ექსპედიციას, მწვანეკანიანებს და ზემოთხსენებული ოთხი ზეფრაქციიდან რამდენიმე ფრაქციას დიადი გრიგალის ბედი არ ანაღვლებთ, ამიტომაც მათი კამპანიების მიზნები და დასასრული სხვანაირია:
 არხან შავი: არხანის არმია უკუაქცევს ნეჰეკჰარის ხელმწიფეთა ლაშქრებს და იპყრობს ნაგაშის შავ პირამიდას. დიადი ნეკრომანტის დაბრუნება უკვე დროის საკითხია;
 ნებისმიერი სხვა სამარხის მეფე: სეთრას, ქალიდას და ხატეფის გაერთიანებული ძალები ანადგურებენ მეფე-ლიჩის არმიას, ნაგაშის შავი პირამიდა და მისი საიდუმლოები სამარხთ ხელმწიფეებს ეკუთვნის.
 ვამპირი მეკობრეები: ამანარი მოკლული და გაცოცხლებულია, მისი დამმორჩილებელი მეკობრეთა ფრაქცია უდავოდ შეიძლება ჩაითვალოს ოკეანეების უპირობო მბრძანებლად.
 ნაკაი მოხეტიალე: ადამიანთა იმპერიის ექსპედიცია ლასტრიაში სრულად განადგურებული და უკუქცეულია, ჯუნგლების კონტინენტი უპირობოდ ეკუთვნის ხვლიკხალხს.
 მარკუს ვულფჰარტი: ადამიანთა იმპერიის ექსპედიცია წარმატებით დასრულდა, კოლონიები დაცულია, ხოლო ხვლიკთა არმია განადგურდა იცასთან. ლასტრიის სიმდიდრეები იმპერიის ხელშია.
 მალუს ბნელმახვილი: მალუსმა შეასრულა მალეკითის დავალება და სანაცვლოდ ღებულობს ჯადოსნური ელექსირის რეცეპტს, რომლის წყალობითაც იმორჩილებს თავის სხეულში ჩასახლებულ ც'არკანს.
 სიკვდილოსტატი სნიკჩი: სნიკჩი ანადგურებს მალუსის ექსპედიციას და კლავს ჰაგ გრეფის ტირანს, მაგრამ თავად ხდება შეპყრობილი ც'არკანით, როგორც ღამისბატონი სნიკი, ეშინის მბრძანებელი, თავიდანვე გეგმავდა.
 ელთარიონ პირქუში: ელთარიონი წარმატებით იცავს ტორ ივრესს გრომის მეორე შემოსევისგან და საბოლოოდ ანადგურებს გობლინთა ხელმწიფის საფრთხეს. მაგრამ ულთუანს სხვა მტრებიც ჰყავს და მისი გუშაგობა დაუსრულებელია.
 გრომ ფაშვი: გრომი საბოლოოდ ანადგურებს ტორ ივრესს და შურს იძიებს წარსული დამარცხებისთვის. მას წინ მრავალი ლაშქრობა ელის, მაგრამ ახლა ნადიმის დროა.
 ბინდის დები: არიელი წარმატებით ხურავს ქაოსის სამყაროში მიმავალ პორტალს და ართმევს დემონებს მსოფლიოში შეჭრის მორიგ საშუალებას, ხოლო ნაგარონდის განწმენდილ ტყეს მსოფლიოს ფესვებით ათელ ლორენს უკავშირებს და მისი ნაწილად აქცევს.
 თროტ უწმინდური: ტყის ელფთა ღვთაება-დედოფლისგან თროტი ამზადებს ნაყენს და საბოლოოდ იოკებს საზარელ შიმშილს, რომელიც მას ცხოვრების განმავლობაში აწვალებდა. რა უბედურება დაემარტება მსოფლიოს არიელის სიკვდილით, თროტს არ ანაღვლებს ― მისი გონება კვლავ კოშმარული ექსპერიმენტებისკენაა მიმართული.
 ტაუროქსი: ტაუროქსი აღასრულებს ქაოსის რიტუალს წყვდიადის გულთან და ამხობს მსოფლიოს ჟლეტის ხანაში.
 ოშიოტლი: ტაუროქსის არმია განადგურებულია, თავად თითბრის ხარი მოკლულია, ხოლო წყვდიადის გული ― დამსხვრეული. მაგრამ ოშიოტლის მოვალეობას დასასრული არ უჩანს ― იგი ახალ საფრთხეს გრძნობს.

 ფრაქციები 
კამპანიაში თავდაპირველად ხელმისაწვდომი იყო მხოლოდ რვა ფრაქცია, ორ-ორი შემდეგი სახისა: უზენაესი ელფები (ასურები), ბნელი ელფები (დრუქიები), კაცხვლიკები და სკავენები.  დროთა განმავლობაში, სხვადასხვა DLC-ის გამოშვებასთან ერთად, მათი რაოდენობა გაიზარდა.

 უზენაესი ელფები:
 ეათაინის სამეფო. მთავარი ტირიონი;
 მწიგნობართა ორდენი. მწიგნობართუხუცესი ტეკლისი;
 აველორნის სამეფო. მარადდედოფალი ალარიელ მნათობი;
 ნაგარითის სამეფო. ჩრდილთა მეფე ალით ანარი;
 ივრესის სამეფო. მთავარი ელთარიონ პირქუში.
 კალედორის რაინდები. მთავარი იმრიკი.
 ბნელი ელფები:
 ციხექალაქი ნაგარონდი. გრძნეული ხელმწიფე მალეკითი;
 სიამოვნების კულტი. კუდიანი ჯადოსანი მორათი;
 ციხექალაქი ჰარ განეთი. დედაბერი ჰელებრონი;
 კურთხეული შიში. კრაკენმთავარი ლოკირ ფელჰარტი;
 ციხექალაქი ჰაგ გრეფი. ტირანი მალუს ბნელმახვილი;
 ათასი ხახა. ნადირთბატონი რაკართი.
 ხვლიკხალხი:
 ტაძარქალაქი ჰეშოატლი. მბრძანებელი მაზდამუნდი;
 უკანასკნელი დამცველები. კროქ-გარი;
 სოტეკის კულტი. წინასწარმეტყველი ტეჰენჰაუინი;
 ტაძარქალაქი ტლაქვა. ცათა ბატონი ტიკტაქ'ტო;
 ჯუნგლების სული. ნაკაი მოხეტიალე;
 ტაძარქალაქი იცა. დიადი თეთრი ხვლიკი გორ-როკი;
 პაჰუაშის აჩრდილები. ოშიოტლი.
 სკავენები:
 კლანი მორსი. სარდალი ქვიკ თავწამღები;
 ჭირის კლანი. ბატონი სკროლკი;
 ხახის კლანი. ბელადი ტრეჩ ლაჩარკუდი;
 კლანი სკრაირი. უზენაესი გრძნეული დიდოსტატი იკიტ კლანჭა;
 კლანი ეშინი. სიკვდილოსტატი სნიკჩი;
 მძერწავთა კლანი. ოსტატი-მუტატორი თროტ უწმინდური.

 სამარხთა ხელმწიფეები:
 ხემრის სამეფო. ხელმწიფე სეთრა დაუღუპავი;
 ლიბარასის სამეფო კარი. უზენაესი დედოფალი ქალიდა ნეფერჰერი;
 ნეჰეკის განდევნილები. დიადი იეროფანტი ხატეფი;
 ნაგაშის მიმდევრები. მეფე-ლიჩი არხან შავი.
 ვამპირთა სანაპირო:
 გაღვიძებულნი. უფროსი გრანდ-კომოდორი ლუთორ ჰარკონი;
 სარტოზის მეკობრეები. კაპიტანი არანესა ღვარძლიანი;
 შემზარავი ფლოტი. გრაფი ნოქტილუსი;
 დამხრჩვალნი. მადამ-კაპიტანი ცილოსტრა ავფარფლი.
 იმპერია:
 მარშალმონადირის ექსპედიცია. მარშალმონადირე მარკუს ვულფჰარტი.
 ბრეტონია:
 ლიონესის რაინდები. ომის ქალწული რეპანს დე ლიონესი.
 მწვანეკანიანები:
 გატეხილი ნაჯახის ტომი. გობლინთა ხელმწიფე გრომ ფაშვი.
 ტყის ელფები:
 არიელის მაცნეები. ბინდის დები ნაესტრა და არაჰანი.
 ნადირხალხი:
 რქამხოცველის ტომი. თითბრის ხარი ტაუროქსი.
 ჯუჯები:
 რკინისწარბას ექსპედიცია: ოსტატი რუნთლორდი თორეკ რკინისწარბა.

 დამატებები 
+უფასო დამატებებიდასახელებათარიღიაღწერაMortal Empires (მოკვდავთა იმპერიები)26 ოქტომბერი, 2017პირველი და მეორე თამაშის მფლობელებს შეუძლიათ ითამაშონ გაერთიანებულ რუკაზე ორივეში არსებული ფრაქციებით.Tretch Craventail (ტრეჩ ლაჩარკუდი)24 იანვარი, 2018სკავენთა ლეგენდარული ლორდი, ტრეჩ ლაჩარკუდი, და მისი კუთვნილი ფრაქცია, ხახის კლანი.Steps of Isha (იშას საფეხურები)14 თებერვალი, 2018ელფური თემატიკის ოთხი ახალი რუკა ერთ- და მრავალმოთამაშიანი რეჟიმებისთვის.Alith Anar (ალით ანარი)31 მაისი, 2018უზენაეს ელფთა ლეგენდარული ლორდი, ალით ანარი, და მისი კუთვნილი ფრაქცია, ნაგარითი.Lokhir Fellheart (ლოკირ ფელჰარტი)8 ნოემბერი, 2018ბნელ ელფთა ლეგენდარული ლორდი, ლოკირ ფელჰარტი, და მისი კუთვნილი ფრაქცია, კურთხეული შიში.Tiktaq'to (ტიკტაქ'ტო)17 აპრილი, 2019ხვლიკხალხთა ლეგენდარული ლორდი, ტიკტაქ'ტო, და მისი კუთვნილი ფრაქცია, ტლაქვა.Gor-Rok (გორ-როკი)11 სექტემბერი, 2019ხვლიკხალხთა ლეგენდარული ლორდი, გორ-როკი, და მისი კუთვნილი ფრაქცია, იცა.Repanse de Lyonesse (რეპანს დე ლიონესი)12 დეკემბერი, 2019ბრეტონიის ლეგენდარული ლორდი, რეპანს დე ლიონესი, და მისი კუთვნილი ფრაქცია, ლიონესის რაინდები.Imrik (იმრიკი)21 მაისი, 2020უზენაეს ელფთა ლეგენდარული ლორდი, მთავარი იმრიკი, და მისი კუთვნილი ფრაქცია, კალედორის რაინდები.Skaven Chieftain (სკავენთა ბელადი)3 დეკემბერი, 2020ახალი გმირი სკავენთა ფრაქციებისთვის.Thorek Ironbrow (თორეკ რკინისწარბა)14 ივლისი, 2021ჯუჯების ლეგენდარული ლორდი, თორეკ რკინისწარბა, და მისი კუთვნილი ფრაქცია, რკინისწარბას ექსპედიცია.

+Total War Access-ის დამატებებიდასახელებათარიღიაღწერაCatchweb Spidershrine21 მაისი, 2020ობობა-არაქნაროკი გობლინთა დიდი შამანისთვის.Glade Captain3 დეკემბერი, 2020ახალი გმირი ტყის ელფთა ფრაქციებისთვის.Rakarth18 მარტი, 2021ბნელ ელფთა ლეგენდარული ლორდი, რაკართი, და მისი კუთვნილი ფრაქცია, ათასი ხახა.Great Bray Shaman14 ივლისი, 2021ახალი ლორდი ნადირხალხთა ფრაქციებისთვის.Ogre Mercs14 ივლისი, 2021თამაშში დამატებულია ოგრების მეომრების დაქირავების მექანიკა.

+ფასიანი დამატებებიდასახელებათარიღიაღწერაBlood for the Blood God II (სისხლი სისხლის ღმერთს II)26 ოქტომბერი, 2017კოსმეტიკური დამატება, შეიცავს სისხლიან ეფექტებს. უფასოდ ხელმისაწვდომია იმ მოთამაშეებისთვის, რომლებმაც ანალოგიური დამატება შეიძინეს პირველი თამაშისთვის.Rise of the Tomb Kings (სამარხთა ხელმწიფეთა აღზევება)23 იანვარი, 2018სამარხთა ხელმწიფეთა ოთხი ფრაქცია საკუთარი ლეგენდარული ლორდებით და სიუჟეტით „გრიგალის გულის“ რუკაზე: ხემრი (სეთრა დაუღუპავი), ლიბარასის სამეფო კარი (ქალიდა), ნეჰეკის განდევნილები (ხატეფი) და ნაგაშის მიმდევრები (არხან შავი).The Queen and the Crone (დედოფალი და დედაბერი)31 მაისი, 2018უზენაეს ელფთა ლეგენდარული ლორდი, ალარიელ მნათობი (მეთაურობს აველორნს), და ბნელ ელფთა ლეგენდარული ლორდი, ჰელებრონი (მეთაურობს ჰარ განეთს). ასევე განახლდა ორივე ზეფრაქციის საბრძოლო ერთეულთა სია და გეიმპლეური მექანიკა.Curse of the Vampire Coast (ვამპირთა სანაპიროს წყევლა)8 ნოემბერი, 2018ვამპირთა სანაპიროს ოთხი ფრაქცია საკუთარი ლეგენდარული ლორდებით და სიუჟეტით „გრიგალის გულის“ რუკაზე: ვამპირთა სანაპირო (ლუთორ ჰარკონი), შემზარავი ფლოტი (ნოქტილუსი), სარტოზის მეკობრეები (არანესა ღვარძლიანი) და დამხრჩვალნი (ცილოსტრა ავფარფლი).The Prophet and the Warlock (წინასწარმეტყველი და გრძნეული)17 აპრილი 2019ხვლიკხალხთა ლეგენდარული ლორდი, ტეჰენჰაუინი (მეთაურობს სოტეკის მიმდევრებს), და სკავენთა ლეგენდარული ლორდი იკიტ კლანჭა (მეთაურობს კლან სკრაირს). ასევე განახლდა ორივე ზეფრაქციის საბრძოლო ერთეულთა სია და გეიმპლეური მექანიკა.The Hunter and The Beast (მონადირე და ნადირი)11 სექტემბერი, 2019იმპერიის ლეგენდარული ლორდი, მარკუს ვულფჰარტი (მეთაურობს მარშალმონადირის ექსპედიციას), და ხვლიკხალხთა ლეგენდარული ლორდი, ნაკაი მოხეტიალე (მეთაურობს ჯუნგლების სულს). ასევე განახლდა ორივე ზეფრაქციის საბრძოლო ერთეულთა სია და გეიმპლეური მექანიკა.The Shadow and the Blade (ჩრდილი და მახვილი)12 დეკემბერი, 2019ბნელ ელფთა ლეგენდარული ლორდი, მალუს ბნელმახვილი (მეთაურობს ჰაგ გრეფს), და სკავენთა ლეგენდარული ლორდი, სნიკჩი (მეთაურობს კლან ეშინს). ასევე განახლდა ორივე ზეფრაქციის საბრძოლო ერთეულთა სია და გეიმპლეური მექანიკა.The Warden and the Paunch (გუშაგი და ფაშვი)21 მაისი, 2020უზენაეს ელფთა ლეგენდარული ლორდი, ელთარიონ პირქუში (მეთაურობს ივრესს), და მწვანეკანიანთა ლეგენდარული ლორდი, გრომ ფაშვი (მეთაურობს გატეხილი ნაჯახის ტომს). ასევე განახლდა ორივე ზეფრაქციის საბრძოლო ერთეულთა სია და გეიმპლეური მექანიკა.The Twisted and the Twilight (დამახინჯებული და ბინდი)3 დეკემბერი, 2020ტყის ელფთა ლეგენდარულ ლორდთა დუეტი, ნაესტრა და არაჰანი (მეთაურობენ არიელის მაცნეებს), და სკავენთა ლეგენდარული ლორდი, თროტ უწმინდური (მეთაურობს მძერწავთა კლანს). ასევე განახლდა ტყის ელფთა საბრძოლო ერთეულთა სია და გეიმპლეური მექანიკები. პირველი თამაშის დამატება Realm of the Wood Elves-ის მფლობელები უფასოდ მიიღებენ ტყის ელფთა კიდევ ერთ ლეგენდარულ ლორდს, დრიქას (მეთაურობს გლოვის კორომს).The Silence and the Fury (დუმილი და რისხვა)14 ივლისი, 2021ნადირხალხთა ლეგენდარული ლორდი, ტაუროქსი თითბრის ხარი (მეთაურობს რქამხოცველის ტომს), და ხვლიკხალხთა ლეგენდარული ლორდი, ოშიოტლი (მეთაურობს პაჰუაშის აჩრდილებს). ასევე განახლდა ნადირხალხთა საბრძოლო ერთეულთა სია და გეიმპლეური მექანიკები.

კრიტიკოსების შეფასება

საერთო განხილვეების საიტებზე GameRankings და Metacritic თამაშის რეიტინგი შეადგენს 87,02 % (24 მიმოხილვაზე დაყრდნობით) და 86/100 (56 მიმოხილვაზე დაყრდნობით).

„Eurogamer“-მა თამაშს თავის სიაში „2017 წლის 50 საუკეთესო თამაში“ მეათე ადგილი მიუჩინა. ჟურნალ „PC Gamer“-ის მიერ დასახელდა „წლის საუკეთესო სტრატეგიად“ და მიიღო „წლის თამაშის ნომინაცია“. ასევე მიიღო „საუკეთესო PC თამაშისა“ და „საუკეთესო სტრატეგიის ნომინაცია“ საიტ IGN-ისგან.

ჯილდოები
 წელი  ჯილდო კატეგორია შედეგი სქოლიო 2017 Game Critics Awards საუკეთესო PC თამაში   საუკეთესო სტრატეგია  Gamescom 2017 Best Booth Award   საუკეთესო PC თამაში  საუკეთესო სტრატეგია  Golden Joystick Awards წლის სტუდია (Creative Assembly)   წლის PC თამაში  Hollywood Music in Media Awards ორიგინალური მუსიკ - ვიდეო თამაში   The Game Awards 2017 საუკეთესო სტრატეგია   2018 D.I.C.E. Awards წლის სტრატეგია/სიმულატორი   National Academy of Video Game Trade Reviewers თამაში, სტრატეგია   ბრიტანული აკადემიის თამაშების 14-ე დაჯილდოება ბრიტანული თამაში  

 სქოლიო 

კატეგორია:2017 წლის ვიდეო თამაშები
კატეგორია:Windows-ის თამაშები
კატეგორია:Mac OS X-ის თამაშები
კატეგორია:Linux-ის თამაშები
კატეგორია:ვიდეო თამაშები დამატებებით
კატეგორია:Total War
კატეგორია:რეალური დროის ტაქტიკური თამაშები
კატეგორია:Sega-ს ვიდეო თამაშები
კატეგორია:Creative Assembly-ის თამაშები
კატეგორია:Steam Workshop-ის თამაშები
კატეგორია:ერთმოთამაშიანი და მრავალმოთამაშიანი ვიდეო თამაშები
კატეგორია:ვიდეო თამაშები შემუშავებული გაერთიანებულ სამეფოში